ฉก.งานสายตรวจ 2 จับ เอม-เจษยา อดีตดาราสาว พร้อมของกลาง ยาไอซ์ 
ฉก.งานสายตรวจ 2 ร่วมจับกุม เอม-เจษยา อดีตดาราสาว และเครือข่ายอีก 2 คน ที่ห้องพัก พร้อมของกลาง ยาไอซ์ และอุปกรณ์หลายรายการ ถูกกล่าวหา ร่วมกันมียาเสพติดให้โทษประเภท 1 (ยาไอซ์) ไว้ในครอบครองเพื่อจำหน่ายโดยผิดกฎหมาย,วันนี้ (26 มี.ค.59 ) เวลา 04.00 น. กองบังคับการสายตรวจและปฏิบัติการพิเศษ ภายใต้การอำนวยการของ พล.ต.ต.ภาณุรัตน์ หลักบุญ ผบก.สปพ., พ.ต.อ.ภาณุมาศ บุญญลักษม์ รอง ผบก.สปพ., พ.ต.อ.สำราญ นวลมา ผกก.สายตรวจ กก.สายตรวจ บก.สปพ., พ.ต.ท.สุทธิพงษ์ พุทธิพงษ์ รอง ผกก.สายตรวจ กก.สายตรวจ บก.สปพ. พร้อมด้วย พ.ต.ต.วสันต์ ธวัชชัยวิรุตษ์ สว.งานสายตรวจ 2 กก.สายตรวจ บก.สปพ. และกำลังเจ้าหน้าที่งานสายตรวจ 2 ได้ร่วมกันจับกุมนายศุภกร หรือใหม่ สกุลศรี ศุภกร อายุ 38 ปี และ น.ส.เจษยา หรือเอม เวียงเกตุ อายุ 31 ปี  อดีตนักแสดงสาวค่ายกันตนา ที่บริเวณห้องพัก บน ถ.เสรีไทย แขวงคลองกุ่ม เขตบึงกุ่ม กรุงเทพมหานคร เมื่อเวลาประมาณ 17.30 น. ของวันที่ 25 มี.ค. 59 ,พร้อมกันนั้น ยังพบของกลางหลายรายการ ได้แก่ อุปกรณ์สำหรับเสพยาเสพติดแบบขวดแก้วใส รวมจำนวน 3 ชุด, กระเป๋าสะพายแบบผู้หญิงลักษณะคล้ายยี่ห้อหลุยส์วิตตอง จำนวน 1 ใบ, ยาเสพติดให้โทษประเภท 1 (ยาไอซ์) ชนิดเกล็ดสีขาวใส น้ำหนักชั่ง รวมถุง 1.73 กรัม จำนวน 1 ถุง, ยาเสพติดให้โทษประเภท 1 (ยาไอซ์) ชนิดเกล็ดสีขาวใส น้ำหนักชั่งรวมถุง 1.33 กรัม จำนวน 1 ถุง, ยาเสพติดให้โทษประเภท 1 (ยาอีหรือเอกซ์ตาซี) ชนิดเม็ดสีชมพู จำนวน 1 ชิ้น, เครื่องชั่งน้ำหนักดิจิตอลขนาดใหญ่ จำนวน 3 เครื่อง ถุงพลาสติกใสชนิดกดปิดดึงเปิด จำนวน 20 แพ็ก, โทรศัพท์มือถือ จำนวน 2 เครื่อง และสมุดบันทึกรายชื่อลูกค้ายาเสพติด จำนวน 1 เล่ม รวมยาไอซ์ของกลางน้ำหนัก 3.06 กรัม  โดยกล่าวหาว่า ร่วมกันมียาเสพติดให้โทษประเภท 1 (ยาไอซ์หรือเมทแอมเฟตามีน) ไว้ในครอบครองเพื่อจำหน่ายโดยผิดกฎหมาย และเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย,ขณะเดียวกัน เจ้าหน้าที่ตำรวจยังร่วมกันจับกุม น.ส.อารี หรือจุ๋ม ศรีอนุสรณ์ชัย อายุ 32 ปี ที่ห้องพักแห่งเดียวกัน พร้อมของกลางหลายรายการ ได้แก่ ยาเสพติดให้โทษประเภท 1 (ยาไอซ์หรือเมทแอมเฟตามีน) ชนิดเกล็ดสีขาวใส บรรจุอยู่ในถุงพลาสติกใสชนิดกดปิดดึงเปิด น้ำหนักชั่งรวมถุง 1.63 กรัม จำนวน 1 ถุง โดยกล่าวหาว่า มียาเสพติดให้โทษประเภท 1 (ยาไอซ์หรือเมทแอมเฟตามีน) ไว้ในครอบครองเพื่อจำหน่ายโดยผิดกฎหมาย และเสพยาเสพติดให้โทษประเภท 1 (เมทแอมเฟตามีน) โดยผิดกฎหมาย.,ข่าวที่เกี่ยวข้อง,- ,ลักทอง10บาท เอม-เจษยา ดาราสาวค่ายกันตนา 5ชายในคราบตำรวจบุกคอนโด-จับพนัน
ฉก.งานสายตรวจ 2 ร่วมจับกุม เอม-เจษยา อดีตดาราสาว  ที่ห้องพัก พร้อมของกลาง ยาไอซ์ และอุปกรณ์หลายรายการ ถูกกล่าวหา ร่วมกันมียาเสพติดให้โทษประเภท 1 (ยาไอซ์) ไว้ในครอบครองเพื่อจำหน่ายโดยผิดกฎหมาย
เจษยา เวียงเกตุ,เอม-เจษยา,เอม-เจษยา โดนจับ,ยาไอซ์,ยาเสพติด,ฉก.งานสายตรวจ2,พล.ต.ต.ภาณุรัตน์ หลักบุญ,ผบก.สปพ.,ข่าว,ไทยรัฐออนไลน์,ข่าวทั่วไทย